Martin Mæland

Martin Mæland (født 24. september 1949 i Haugesund) er en norsk industrileder som var konsernsjef for Obos fra 1983 til 2015.

Han er utdannet sosialøkonom (cand.oecon.) ved Universitetet i Oslo (1977) og er også cand.mag. i realfag (1972). Mæland var utredningskonsulent/langtidsplanlegger i Oslo Lysverker fra 1977 til 1979 og kommunalråd for helse- og sosialpolitikk i Oslo kommune 1979. Mæland representerte Arbeiderpartiet i Oslo bystyre 1975–1983, fra 1979 som vararepresentant. 

Martin Mæland ble ansatt i Obos i 1980 som utredningskonsulent/langtidsplanlegger. I 1982 ble han viseadministrerende direktør og overtok som administrerende direktør/konsernsjef i 1983. Han gikk av i 2015 etter 32 år som konsernsjef. 70 års omtale i Aftenposten 24. sept. 2019

Han har vært medlem av en rekke styrer, utvalg og komiteeer, bl.a. NOU-ene  for nye borettslover (Burettslovutvalet)  i 2000 og om sosial boligpolitikk, (Rom for alle) i 2011 Han har vært med i styrene i bl.a. NBBL (Norske Boligbyggelags landsforbund), Kreditkassen ASA, AF Gruppen, Oslo Byhall, Oslo Byfornyelse, Entra ASA, Asplan Viak og Veidekke ASA, hvor han var styreleder 2009–2019.Martin Mæland går av. Avtroppende Hydro-sjef blir styreleder i Veidekke - Finansavisen 10. april 2019. Han er for tiden styreleder i bl.a NRC Group ASA og Public Property ASA , samt i entreprenørselskapet Consto.AS. 

i Mælands tid som konsernsjef vokste Obos kraftig med kjøp av bl.a Kværnerbyen, Fornebu, og Block Watne og ved etablering av Obos Bank, OBOS Forsikring og OBOS Energi..75 års omtale i Aftenposten 24. sept. 2024 I 1984-85 forhandlet Mæland sammen med Jens Chr. Hauge om "hjemkjøpet"  av alle festetomtene som borettslagene i OBOS og USBL festet fra Oslo kommune. Tomtene ble overtatt 1. januar 1986 og Aftenposten kalte det "århundrets tomtesalg" som omfattet "halve Oslo". 

Han ble i 2016 tildelt St. Hallvard-medaljen og Byggenæringens ærespris i 2017.

Referanser

Kategori:Norske næringslivsledere
Kategori:Norske samfunnsøkonomer
Kategori:Lokalpolitikere fra Ap
Kategori:Personer fra Haugesund kommune
Kategori:Fødsler i 1949